Hankija: Tapa Vallavalitsus

Väikehange:Tapa linnas Nooruse 2 hoone II korruse ruumide kohandamine lasteaiarühmadele

**TEHNILINE KIRJELDUS**

1. **HANKE OBJEKT**

Käesoleva hanke objektiks on töövõtu korras hankedokumentides kirjeldatud ehitustööd (edaspidi: tööd) teostamine järgmisel objektil:

Laohoone, Lääne-Viru maakond, Tapa vald, Tapa linn, Nooruse 2.

Hoone tehnilised näitajad on avalikult saadavad ehitisregistri keskkonnast [www.ehr.ee](http://www.ehr.ee)

1. **TÖÖDE KIRJELDUS**

Tapa linnas Nooruse tn 2 asuva hoone II korrusele kahe lasteaiarühma ruumide ja abiruumide kohandamise tööd:

1. Ruumide 49 ja 50 (vt lisatud plaanilt) rühmaruumideks kujundamine (seinakappide remont ja osaline lammutamine, vaheseinte lammutamine, uue kipsvaheseina ehitamine, tagaruumile uue ukse paigaldamine, kaheosalise valamukapi paigaldamine ja torustike korrastamine, seinte ja lagede suuremate ebatasasuste parandamine ja värvimine, uste remont ja värvimine, põranda tasandamine ja uue PVC katte paigaldamine, elektritööd ja uus valgustus)
2. Ruumi 64 rühmaruumideks kohandamine (seinte ja lagede suuremate ebatasasuste tasandamine ja värvimine, kaheosalise valamu paigaldamine ja selle asukoha kohandamine ja ühendamine torustikuga, vanade seinakappide remont ja osaline lammutamine, uste remont ja värvimine, põranda tasandamine ja uue PVC katte paigaldamine, elektritööd ja uus valgustus)
3. Tualettruum 63 (Seinte plaatimine H=1,6 m, seinte ja lagede suuremate ebatasasuste tasandamine ja värvimine, ripplae ehitamine, põranda lammutamine, uue põranda ehitus koos hüdroisolatsiooni ja plaatimisega, uste remont ja värvimine, santehnilised tööd /5 WC-potti, dušš alusega, 5 valamut, trapp/, elektritööd ja valgustus, WC kabiinid 5 kohta)
4. Personali WC 60 (tagaseina OSB plaadiga katmine, seinte suuremate ebatasasuste parandamine ja värvimine, lae värvimine, ukse remont ja värvimine, santehnilised tööd /WC-pott, valamu/, elektritööd)
5. Lammutusjääkide utiliseerimine

Lepingu täitmise tähtaeg on **2 kuud** lepingu sõlmimisest. Tagada tuleb lasteaia töö toimimine.

1. **TELLIJA EESMÄRK**

Hankija eesmärgiks on töövõtu korras täht­aegselt ja optimaalsete kuludega teostada hanke objektiks oleva hoone ehitustööd.

* töö peab vastama ehitusnormidele, õigusaktidega ja ametlikult kehtestatud nõuetele, väljaantud standarditele ja määrustele;
* kasutatud materjalid, tooted, seadmed, tehnosüsteemid ja nende paigaldamise tehnoloogia peavad vastama kehtestatud nõuetele ja olema sobilikud konkreetse objekti
* funktsioonile igal üksikjuhtumil;
* töö peab olema teostatud (sh materjalide transport ja ladustamine) selliselt, et välistada tolmu sattumist varjatud kohtadesse, tehnosüsteemidesse, ventilatsioonikanalitesse, kütteradiaatoritesse, valgustitesse jne,
* töö peab vastama heale ehitustavale.
1. **NÕUDED TÖÖDE TEOSTAMISEL**

Hankedokumentides kavandatud tööd teostatakse täisvastutusega töövõtu meetodil. Vastutus kogu ehitusplatsil toimuva tegevuse ja ohutuse üle lasub töövõtjal. Ehitusplatsi valve kindlustab töövõtja ja vastutab ehitusplatsil väärtuste säilimise eest kuni objekti lõpliku üleandmiseni tellijale. Sealhulgas vastutab töövõtja:

* ehitusobjektil olemasoleva hankija vara (sh olemasolevad hooned, rajatised ja taristu) säilimise eest;
* töökaitse, ohutuse ja tuleohutusnõuete korraldamise ja täitmise eest ehitusobjektil;
* enda või alltöövõtjate süülise tegevusega (tegevusetusega) põhjustatud kahjude eest kolmandate isikute suhtes;
* alltöövõtjate poolt tehtud töö, tööde kvaliteedi ja muude tegevuste eest sooritava töö raames.